google/wiki40b huggingface dataset:
Sepi

Sinopsis

Filem drama romantik ini mengisahkan 3 orang yang berasingan mengenal erti cinta, kehilangan dan kesepian. Adam (Afdlin Shauki), seorang tukang masak berjaya, meluaskan kerjayanya dengan mereka hiasan terbaik sekali untuk majlis perkahwinan. Tetapi dengan segala kejayaan beliau masih membujang dan belum bertemu dengan pasangannya sendiri. Kemudian seorang pemilik kilang kasut bernama Sufi (Tony Eusoff) yang sekian hari cuba melenyapkan memori pemergian isterinya yang telah mati. Akhir sekali Imaan (Baizura Kahar) seorang penulis teater muda yang menjadikan pentas teater sebagai tapak memahami masa silamnya dan kupasan demi kupasan kedalam masa depannya sendiri. Ketiga-tiga mereka berkait di dalam satu insiden dramatik yang akan merubah kehidupan mereka buat selamanya.

Rakaman

Filem Sepi menonjolkan barisan pelakon daripada nama terkenal yang pernah menjulang pelbagai anugerah seperti Afdlin Shauki, Vanida Imran, Nasha Aziz, Siti Shahrizah, Pierre Andre, Tony Eusoff, Riezman Khuzaimi serta dua wajah baru, Baizura Kahar dan Syed Hussein (Sein Ruffedge). Rakamannya telah menelan belanja RM1.5 juta dan penggambarannya mengambil 35 hari, serta telah disunting sebanyak dua kali dari panjang asal yang mencecah 220 minit ke 108 minit. Pengarahnya Bhatia menegaskan bahawa filem Sepi dan filem Cinta "berbeza dari struktur penceritaannya."
BBC Lifestyle

BBC Lifestyle adalah saluran TV BBC untuk mengetahui gaya hidup yang ada di seluruh dunia. Saluran ini sifatnya hampir sama dengan saudaranya BBC Food yang lebih mengarah ke wisata kuliner. BBC Lifestyle akan hadir di Malaysia lewat Astro tahun 2010 ini.
Federico Moreno Torroba

Federico Moreno Torroba (1891-1982) ialah penggubah Sepanyol yang dilahirkan di Madrid.
Torroba adalah penggubah yang bertanggungjawab dalam usaha beliau mengembangkan zarzuela, iaitu sejenis opereta Sepanyol ke taraf antarabangsa. Beliau juga merupakan seorang konduktor muzik yang telah banyak memimpin orkestra dan zarzuela; dan memperkenalkan zarzuela untuk para penonton antarabangsa dalam opera-opera gubahan dan arahan beliau. Selain itu, beliau juga amat terkenal dengan hasil karya karangan muzik untuk gitar klasikal (juga dipanggil gitar Sepanyol) .

Hasil karya Torroba

Selain dari memimpin muzik orkestra , beliau juga bertanggungjawab di dalam penulisan banyak karya muzik traditional Sepanyol. Kejayaan terbesar beliau di dalam zarzuela adalah Luisa Fernanda yang ditulis pada tahun 1932 dan La Chulapona dalam tahun 1934.
Antara lain yang terkenal termasuklah La Virgen de Mayo (1925) dan El Poeta (1980), yang dilakonkan oleh Plácido Domingo sebagai pelakon utama .
Sekolah Kebangsaan Dalam Wang

Sejarah

Sejarah SK Dalam Wang bermula pada tahun 1963 apabila sebidang tanah telah diwakafkan untuk membangunan pendidikan penduduk setempat. Sebuah jawatankuasa ditubuhkan bertujuan mengendalikan pembinaan sekolah.
Tn Haji Zin bin Haji Ahmad dari Kelantan merupakan Guru Besar pertama Sekolah Kebangsaan Dalam Wang, namun sekolah ini hanya mampu bertahan selama 18 bulan sahaja kerana pentadbiran sekolah mengalami pelbagai masalah sehingga terpaksa ditutup.
Satu lagi jawatankuasa telah dibentuk dan bersama Tn Hj Ahmad JP dari Kupang dan Tn Hj Daud bin Mohamad dari Bongor, sebuah bangunan baru yang mempunyai tiga bilik darjah dapat dibina. Tapak sekolah ini dibeli daripada pengusahanya dengan bayaran wang yang dikumpul daripada orang ramai dengan harga dua ratus ringgit.
Dalam satu mesyuarat sekolah-sekolah, terdapat cadangan agar Sekolah Dalam Wang dijadikan Cawangan Sekolah Pulai. Cadangan tersebut telah dipersetujui oleh Guru Besar Sek Pulai, En Ashaari. Seminggu kemudian JPN telah menghantar En Hashim bin Cik Sebagai Guru Besar dan En Ahmad bin Bakar sebagai Guru Penolong.
Beberapa tahun kemudian, kerajaan telah membina sebuah bangunan baru di atas tapak seluas 4.5 ekar dan dirasmikan oleh YAB MB Kedah, Datuk Syed Omar Sahabuddin pada 23 Mac 1963.
Villamartín

Villamartín merupakan sebuah kawasan perbandaran yang terletak di wilayah Cádiz, Andalusia, Sepanyol
Fokker D.VII

D.VII adalah akhir pesawat pejuang Perang Dunia I direka oleh Anthony Fokker dan Rheinhold Platz di syarikat Fokker. Apabila mula diperkenalkan dimedan pertempuran pada tahun 1918 ia terbukti lebih baik berbanding pesawat terbang lain, membawa kepada Kehancuran Fokker (Fokker Scourge). Begitu terkenal kapal terbang tersebut, sehinggakan ia merupakan satu-satunya senjata yang dituntut menggunakan nama oleh pihak Berikat semasa perjanjian perletakan senjata pada akhir perperangan (Surrender in good condition oleh German Armies of [...] all D7's [...]).
Reinhold Platz, ketua rekaan Fokker telah mereka beberapa siri kapal terbang ujian siri V semenjak 1916. Kesemuanya mempunyai ciri yang sama, penggunaan sayap kantilever dan bukannya pengikat wayar luaran. Ini mendorong kepada daya seretan yang jauh lebih rendah, tatapi pada masa yang sama ia memerlukan struktur dalaman yang lebih kukuh pada sayap yang meningkatkan berat, mengurangkan kelebihan ini. Sebagai penyelesaian, reka bentuk V.4 menggunakan tiga sayap lebih pendek yang memerlukan kekuatan dalaman yang lebih rendah dan merupakan prototaip bagi Fokker Dr.I.
Creepypasta

Creepypasta ialah legenda atau imej berkait cerita seram yang telah disalin tempel di seluruh Internet. Entri-entri Internet tersebut seringkali merupakan cerita-certa paranormal untuk menakut-nakuti para pembaca. Cerita-cerita tersebut meliputi cerita pembunuhan, bunuh diri dan lain-lain. Menurut majalah Time, genre tersebut meraih puncak kemasyhurannya pada tahun 2010 semasa disoroti oleh The New York Times.
Pada media umum, creepypasta berkait dengan watak fiksyen Slender Man yang meraih perhatian umum selepas "penikaman Slender Man" tahun 2014, di mana seorang gadis berusia 12 tahun asal Waukesha, Wisconsin, ditikam oleh dua temannya; para pesalah mendakwa bahawa mereka "ingin menyatakan bahawa skeptis Slender Man" ialah salah. Selepas usaha pembunuhan tersebut, beberapa penyelia tapak web creepypasta membuat kenyataan yang mengingatkan para pembaca untuk "membezakan fiksyen dan kenyataan".
Watak-watak dan cerita-cerita creepypasta terkenal lainnya meliputi Jeff the Killer, Ted the Caver, dan Psychosis. Pada Mei 2015, Machinima Inc. mengumumkan rancangan untuk siri web aksi hidup yang dikurasikan oleh Clive Barker, berjudul Clive Barker's Creepy Pasta.
Istilah tersebut ialah sebuah lakuran dari kata "creepy" (seram) dan "copypasta" (salin tempel), sebuah kata yang dipakai di 4chan pada 2006 untuk menyebut teks salin-tempel viral.

Sejarah

Asal-usul creepypasta yang sebenarnya tidak diketahui. Awalnya, creepypasta sering ditulis secara anonim dan selepas itu diposting ulang ke tapak dan forum lainnya, sehingga sejarah genre yang satu ini sukar untuk dipelajari. Jessica Roy, berhujah bahawa creepypasta muncul pada tahun 1990-an ketika rantai mesej surat elektronik diposkan ke forum internet dan kumpulan Usenet.
Almanza

Almanza merupakan sebuah kawasan perbandaran di Sepanyol di León, di komuniti autonomi Castile dan León.
Fresno de Rodilla

Fresno de Rodilla merupakan sebuah kawasan perbandaran di Sepanyol di Burgos, di komuniti autonomi Castile dan León.
Tengku Abdul Halim ibni al-Marhum Sultan Ibrahim

Kehidupan awal

Tengku Abdul Halim diputerakan di Kota Bharu, Kelantan pada 13 September 1943. Tengku Laksamana merupakan anakanda kepada Sultan Kelantan ke-26, Sultan Ibrahim Petra dan Cik Safiah. Tengku Abdul Halim mendapat pendidikan awal di Victoria Institution, Kuala Lumpur.
Tengku Abdul Halim dilantik sebagai Tengku Laksamana Kelantan pada 9 Julai 1960 bagi menggantikan kekandanya, Tengku Iskandar Shah.
Pada 15 Mei 1970, Tengku Abdul Halim berkahwin dengan Dato' Seri Diraja Sharifah Azwan, anakanda kepada Raja Perlis ke-6, Tuanku Syed Putra Jamalullail dan Tengku Budriah. Tengku Laksamana dikurniakan dengan dua orang putera dan seorang puteri.

Pengerusi Yang Dipertua Majlis Perajaan Negeri Kelantan

Tengku Abdul Halim telah dilantik sebagai Pengerusi Yang Dipertua (YDP) Majlis Perajaan Negeri (MPN) Kelantan yang baru bagi menggantikan Tengku Abdul Aziz Tengku Mohd Hamzah pada 26 Mac 2010.

Penganugerahan Kurniaan Darjah

Tengku Abdul Halim telah dianugerahkan:
Buanajaya, Bantargadung

Poskod

Poskod yang digunakan di Buanajaya adalah 43363. Terdapat 7 buah desa di dalam daerah kecamatan Bantargadung.
Saint-Étienne-du-Rouvray

Kedudukan

Terletak di pinggiran hutan Rouvray, bandar ini terletak di pertengahan Komuniti Antarakomun Rouen-Elbeuf-Austreberthe.

Pengangkutan

Saint-Étienne-du-Rouvray dihubungi oleh métro Rouen sejak penjangkauan servisnya ke technopôle Madrillet pada 1997. Aliran Technopôle merentasi bandar dengan 5 stesen dengan kekerapan hampir setiap 6 minit pada waktu puncak. Métro membolehkan perhubungan ke pusat bandar Rouen dalam masa lebih kurang 20 minit dan Sotteville-lès-Rouen dalam masa beberapa minit.

Sejarah

Bandar ini menjadi sasaran pengeboman ketika Perang Dunia Kedua.
Sejak awal tahun 2000, bandar Saint-Étienne-du-Rouvray melibatkan diri dalam operasi pembaharuan bandar dalam 9 quartier (bahagian) bandar. Operasi ini bertujuan untuk membina tempat tinggal untuk penduduk. Ia melibatkan penghancuran kemudian pembinaan semula 1,000 tempat tinggal. Perubahan bandar ini dijangka siap menjelang tahun 2012.
Navaridas

Navaridas merupakan sebuah kawasan perbandaran di Sepanyol di Álava, di komuniti autonomi Basque.
Jagalan, Banguntapan

Poskod

Poskod yang digunakan di Jagalan adalah 55192. Terdapat 8 buah desa di dalam daerah kecamatan Banguntapan. Ia terletak pada ketinggian 116 meter dari aras laut.
Konch

Demografik 2001

Menurut bancian India pada tahun 2001, Konch memiliki bilangan penduduk seramai 50,731. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Konch memiliki kadar pendidikan (kebolehan membaca) 56%, di bawah kadar purata kebangsaan 59.5%; dengan 60% lelaki dan 40% wanita mampu membaca. 15% dari populasi berusia di bawah 6 tahun. (2001)
Istana Whitehall

Istana Whitehall adalah sebuah kediaman utama bagi monarki Inggeris di London bermula pada 1530 sehingga 1698 apabila keseluruhan kecuali Dewan Santap yang dibina oleh Inigo Jones pada 1622 telah musnah dalam satu kebakaran. Sebelum kebakaran ini, istana ini adalah sebuah istana yang terbesar di Eropah, dengan lebih 1,500 bilik, mengatasi Vatican dan Versailles.
Istana ini mendapat namanya, Whitehall, daripada jalan di mana sekarang terletak banyak bangunan-bangungan pentadbiran kerajaan UK.
Emergency Couple

Sinopsis

Drama Emergency Couple mengisahkan tentang seorang mahasiswa sekolah kedoktoran yang bernama Oh Chang-min (Choi Jin-hyuk) dan seorang ahli diet yang bernama Oh Jin-hee (Song Ji-hyo). Kedua-duanya saling mencintai dan berkahwin meskipun tidak direstui oleh salah satu pihak keluarga mereka. Chang-min berasal dari keluarga yang kaya dan telah menjadi seorang doktor. Keluarga Chang-min yang melarang hubungannya dengan Jin-hee menganggap Jin-hee tidak layak untuknya iaitu bagi seorang yang terlahir menjadi orang kaya dan doktor. Namun Chang-min dan Jin-hee tetap ingin mempertahankan hubungan cinta mereka.
Enam tahun kemudian, Chang-min telah kembali ke sekolah kedoktoran untuk mengejar mimpinya sementara Jin-hee juga masuk sekolah kedoktoran. Tak disangka mereka akhirnya berjumpa lagi sebagai pekerja tidak tetap di hospital yang sama. Di mana mereka mesti bekerja sebagai seorang doktor di bilik UGD hospital secara bersama-sama selama tiga bulan.
Agnese Allegrini

Agnese Allegrini (lahir 3 Julai 1982) merupakan pemain badminton wanita dari Itali. Dia bermain dalam acara perseorangan wanita.
Kampung Bukit Jambul, Pendang

Poskod

Poskod yang digunakan di Kampung Bukit Jambul, Pendang, Kedah adalah 06720.
Kim Rossi Stuart

Career

Kim Rossi Stuart dilahirkan di Rom. Bapanya, Giacomo, juga seorang pelakon. Ibunya adalah seorang bekas top model.
DIa bermula berlakon pada usia 5. Dia belajar teater dan pada 1986 bermula berlakon seringkali, terutamanya di pengeluaran TV seperti Fantaghirò dan untuk pawagam dengan sebuah watak kecil dalam The Name of the Rose. Dia mencapai kemasyhuran dengan Il Ragazzo dal Kimono d'oro dan dalam filem Poliziotti ("Policemen"). Selepas filem komersial ini, dia mula berlakon hanya dalam filem kualiti, seperti Senza pelle, di mana wataknya, seorang lelaki dengan masalah psikologi, dan dinilai oleh pengkritik. Kemudian dia berlakon dengan pengarah Antonioni dalam Al di là delle nuvole, dan sebuah fiksyen TV pengeluaran antarabangsa Il rosso e nero.
Rossi Stuart kembali ke lakonan di tater dengan Re Lear dan dengan pelakon-pelakon Itali, seperti Turi Ferro dalam karya Il visitatore. Pada 2004, dia berlakon dalam Le chiavi di casa ("The Keys to the House"), seperti seorang bapa yang cuba untuk menggabungkan suatu perhubungan dengan anak lelaki remajanya yang cacat ketika menemuinya untuk pertama kali. Kemudian dia bermain watak Mimmo dalam filem-TV Il tunnel della libertà (2004) dan dia telah ada salah satu watak utama (Freddo) dalam Romanzo criminale Michele Placido (2005, berasas buku, tajuk bahasa Inggeris Crime Novel).
Wayang terkini Rossi Stuart adalah Anche libero va bene, juga seorang pengarah.
Armstedt

Armstedt merupakan sebuah kawasan perbandaran terletak di daerah Segeberg, Schleswig-Holstein, Jerman.
Esei

Sebuah esei merupakan cebisan tulisan yang selalunya ditulis daripada pandangan peribadi seseorang pengarang. Suatu esei boleh merangkumi sejumlah elemen, termasuklah: kritikan kesusasteraan, manifesto politik, hujah-hujah yang dipelajari, pemerhatian mengenai kehidupan seharian, ingatan, dan juga refleksi kepada seseorang pengarang.
Casbas de Huesca

Casbas de Huesca merupakan sebuah kawasan perbandaran yang terletak di wilayah Huesca, Aragon, Sepanyol
Tetrafobia

Sebab

Perkataan "empat" dalam bahasa Cina (四, pinyin: sì, jyutping: sei³), hampir sama bunyinya dengan "mati" (死, pinyin: sǐ, jyutping: sei²) dalam kebanyakan loghat Cina dan juga bahasa-bahasa lain yang menyerap kedua-dua perkataan Cina ini, iaitu bahasa Jepun (shi), bahasa Korea (sa 사) dan bahasa Vietnam (tư).
Sesiapa yang mempercayai mungkin mengambil langkah berjaga-jaga untuk mengelak penggunaan angka 4 ketika perayaan atau apabila seorang ahli keluarga jatuh sakit. Angka-angka majmuk seperti 14, 24, 42, dsb. turut dielakkan kerana adanya angka 4 dalamnya. Dalam negara-negara berkenaan, nombor tingkat ini sering dilangkau dalam pelbagai bangunan, baik pangsapuri, pejabat, hotel mahupun hospital. Nombor meja 4, 14, 24, 42, dsb. juga turut disingkirkan dalam kenduri perkahwinan atau perjumpaan sosial yang seumpamanya. Nombor blok bangunan pangsapuri juga tidak terkecuali, yang mana nombor 4, 14, dsb. dilangkau sama sekali atau diganti dengan 3B, 13B dan sebagainya.

Di China

Kerajaan China mengamalkan tetrafobia dengan membuat nombor bersiri pesawat tentera bermula dengan angka 5, misalnya jet pejiang "Shenyang J-5". Begitu juga, tentera-tentera laut Taiwan dan Korea Selatan tidak memakai angka 4 sewaktu memberikan nombor panji-panji pada kapal-kapalnya.
Di Hong Kong, bangunan-bangunan pangsapuri seperti Vision City dan The Arch melangkau tingkat 40 hingga 49, maka tingkat 39 disusuli terus oleh tingkat 50. Dalam bahasa Kantonis, 14 dan 24 kedengaran lebih sial daripada angka 4 sahaja kerana 14 kedengaran seperti "pasti mati" (實死) dan 24 pula "senang mati" (易死).
Di mana bertemunya kebudayaan Asia Timur dan Barat seperti di Hong Kong dan Singapura, sesetengah bangunan turut menggugurkan tingkat 13 di samping semua tingkat yang berangka 4.

In Korea

Amalan tetrafobia tidak begitu melampau di Korea, tetapi nombor tingkat 4 sering dilangkau dalam hospital dan bangunan awam yang seumpamanya, sementara di bangunan lain, nombor tingkat 4 adakalanya diganti dengan huruf "F" (Four). Nombor apartmen yang mengandungi berbilang angka 4 (seperti 404) hampir pasti dielakkan untuk melindungi nilai harta. Perkhidmatan keretapi kebangsaan Korail menggugurkan nombor lokomotif 4444 ketika menomborkan siri lokomotif mulai 4401.

Di Jepun

Di Jepun, nombor 4 juga dilangkau oleh banyak rumah pangsa dan tempat letak kereta. Kebanyakan hotel turut menghindari nombor 13 berdasarkan budaya Barat. Angka 9 turut dilangkau dalam sesetengah tempat, terutamanya hospital, kerana sebutannya ku dikaitkan dengan kurushimu (menderita). 49 dianggap sebagai angka yang benar-benar sial kerana membangkitkan ungkapan "shinu made kurushimu" (死ぬまで苦しむ "menderita hingga mati").

Di Itali

Di beberapa tempat di Itali juga wujudnya tahyul yang seumpamanya, di mana angka empat dikatakan melambangkan keranda dan oleh itu boleh mengundang nasib malang, tetapi juga bermaksud "misteri segalanya dan tiada apa".
Renang segerak di Sukan Asia 2014

Renang segerak di Sukan Asia 2014 diadakan di Munhak Park Tae-hwan Aquatics Center, Incheon, South Korea dari September 20 hingga 23, 2014.China mendapat semua pingat emas iaitu tiga emas dalam acara ini.
Asia

Kedudukan

Benua Asia menganjung dari garis bujur 28' Timur sehingga 170' Barat dan dari garis lintang 10 ' Selatan sehingga 75' Utara.
Benua Asia direntasi oleh Garisan Artik, Garisan Sartan dan Garisan Khatulistiwa.
Condat-en-Combraille

Condat-en-Combraille merupakan sebuah komun di jabatan Puy-de-Dôme di tengah Perancis.
Tarikolot, Pancalang

Poskod

Poskod yang digunakan di Tarikolot adalah 45557. Terdapat buah desa di dalam daerah kecamatan Pancalang.
Kuala Sungai

Kuala Sungai merupakan sebuah mukim di jajahan Gua Musang, Kelantan. Kuala Sungai terletak dalam Parlimen P 032 Gua Musang. Mukim-mukim lain di jajahan Gua Musang ialah Ketil, Gua Musang, Pulai, Renok, Bertam Baru, Bertam, Jerek, Batu Papan, Kuala Betis, Limau Kasturi, Relai Utara, dan Relai Selatan. Terdapat sebanyak 13 mukim kesemuanya di jajahan Gua Musang.
Kolam Broga

kolam Broga terletak di Broga, Negeri Sembilan, Malaysia. Air dari kolam ini membekalkan air minuman untuk penduduk sekitar Kampung Broga, pekan Broga , sebahagian daripada Kampung Beranang, daerah Tampin dan Seremban.

Gangguan bekalan air

Pada 16 Julai 2009, Pengurus Besar Syarikat Air Negeri Sembilan Sdn Bhd (Sains), Zulkifli Ibrahim menyatakan daerah Tampin dan Seremban mengalami gangguan bekalan air kerana kerja-kerja pencucian kolam Broga.
Oliver Tambo

Kehidupan awal

Oliver Reginald Tambo (lebih dikenali sebagai O. R.) dilahirkan pada 27 Oktober 1917, bapanya adalah Mzimeni dan ibunya dipanggil Julia. Beliau dilahirkan di Kampung Nkantolo dalam Bizana di timur Pondoland (kini Cape Timur). Beliau belajar di sebuah sekolah di Holy Cross Mission School, dan kemudian dipindahkan ke St. Peters di Johannesburg. Tambo dimatrikulasi pada tahun 1938 sebagai salah satu daripada pelajar cemerlang. Selepas ini Tambo berkelayakan untuk menerima ijazah universiti di Universiti Fort Hare. Pada tahun 1940 beliau bersama-sama beberapa orang lain termasuk Nelson Mandela, dihalau daripada Universiti Fort Hare kerana mengambil bahagian dalam mogok pelajar. Pada tahun 1942 Tambo kembali kepada sekolah tinggi lama beliau di Johannesburg untuk mengajar sains dan matematik. Tambo, bersama-sama dengan Mandela dan Walter Sisulu, adalah ahli pengasas Liga Belia ANC pada tahun 1943, menjadi Setiausaha Negara yang pertama dan ahli Eksekutif Kebangsaan pada tahun 1948. Liga belia mencadangkan perubahan dalam taktik gerakan anti-aparteid. Sebelum ini, ANC telah berusaha untuk melanjutkan puncanya oleh tindakan seperti petisyen dan demonstrasi; Liga Belia berasa tindakan ini tidak mencukupi untuk mencapai matlamat kumpulan dan mencadangkan 'Program Tindakan' mereka sendiri. Program ini menyokong taktik seperti boikot, keingkaran awam, mogok dan bukan kerjasama.

Aktiviti gerila

Semasa tahun-tahun awal beliau dengan ANC Oliver Tambo bertanggungjawab secara langsung untuk menganjurkan unit gerila aktif. Bersama-sama dengan sekutu beliau Nelson Mandela, Joe Slovo, dan Walter Sisulu; Tambo mengarahkan dan memudahkan beberapa serangan terhadap negara aparteid haram. Yang salah satu yang paling ketara ialah pengeboman Jalan Church pada 20 Mei 1983, yang mengakibatkan kematian 19 orang awam dan mencederakan lagi 217. Dalam penghujahan kepada Suruhanjaya Kebenaran dan Perdamaian (TRC) pada tahun 1997 dan 1998, ANC mendedahkan bahawa serangan itu dirancang oleh unit operasi khas Umkhonto ANC we Sizwe (MK), yang diperintahkan oleh Aboobaker Ismail. Unit itu telah dibenarkan oleh Oliver Tambo, Presiden ANC, pada tahun 1979. Pada masa serangan itu, mereka melaporkan kepada Joe Slovo sebagai ketua kakitangan, dan serangan Jalan Church telah diberi kuasa oleh Tambo.

Kematian

Tambo mengalami strok pada tahun 1993, berusia 75, beberapa hari selepas pembunuhan Chris Hani. Tambo meninggal dunia hanya beberapa bulan sebelum pilihan raya umum 1994 di mana Nelson Mandela menjadi Presiden Afrika Selatan. Nelson Mandela, Thabo Mbeki dan Walter Sisulu menghadiri pengebumian Tambo. Tambo dikebumikan di Benoni, Johannesburg.
Thomas Sankara

Awal hidup

Thomas lahir di bandar Yako di bahagian utara Volta Utara (kini Burkina Faso) pada 21 September 1949 dalam sebuah keluarga menganut mazhab Gereja Katolik Rom. Ibunya berketurunan Mossi manakala ayahnya berdarah kacukan Mossi dan Fulani, ayahnya merupakan seorang anggota dalam Gendarmerie Perancis yang terlibat dalam pertempuran malah dijadikan tahanan perang semasa Perang Dunia Kedua. Kedudukan ayahnya dalam tentera ini mampu mengeluarkan keluarganya daripada kancah kemiskinan serta hidup dalam keadaan serba mewah.
Beliau bersekolah di Bobo-Dioulasso, sebuah bandar jauh di barat daya Volta Utara; beliau sangat tekun dalam pembelajarannya terutamanya dalam bifdang matematik dan bahasa Perancis. Beliau juga seorang yang warak pada usia mudanya dan kerap menghadiri majlis-majlis gereja.
Ibu bapanya mahukannya menjadi seorang paderi setelah beliau menghabiskan persekolahannya, namun Thomas lebih mahu menyertai Tentera Darat Burkina Faso sebagai seorang askar.;

Pemerintahan

Pada tanggal 15 Oktober 1987, Thomas Sankara bersama 12 penjawat tertinggi pemerintahan Burkina Faso terbunuh dalam kudeta berdarah yang didalangi oleh bekas rakan seperjuangannya sendiri, Blaise Compaoré.
Tatasusunan bersekutu

Tatasusunan bersekutu, peta, jadual simbol, atau kamus ialah sejenis data abstrak yang mengandungi sekumpulan pasangan (kunci, nilai), di mana setiap kunci yang mungkin hanya muncul sekali dalam kumpulan tersebut.
Mukim Mak Lipah

Pentadbiran

Mukim Mak Lipah merupakan salah sebuah mukim yang terdapat dalam negara Kelantan, dan juga merupakan satu dari mukim yang terletak dalam pentadbiran Jajahan Bachok.
Pantech Curitel

Pantech Curitel merupakan sebuah tapak mobile pone yang diusahakan 2000, Jika diterjemah sebuah anak syarikat dos secara harfiah, Pantech ando Curitel.
Cangkuang, Babakan

Poskod

Poskod yang digunakan di Cangkuang adalah 45191. Terdapat 14 buah desa di dalam daerah kecamatan Babakan.